wickkiey/tamil-wikipedia-markdown huggingface dataset:
# முதலாம் சூரியவர்மன்



**முதலாம் சூர்யவர்மன்** (*Suryavarman* I) மரணத்திற்குப் பின் "நிர்வாணபாதா" ) 1006 முதல் 1050 வரை கெமர் பேரரசின் ஆட்சி செய்த மன்னனாவான். சூரியவர்மன், தோராயமாக 1002இல் முதலாம் உதயாதித்யவர்மனை தோற்கடித்தான். உதயாதித்யவர்மனின் வாரிசாக வரவிருக்கும் செயவீரவர்மனுடன் நீடித்த போருக்குப் பிறகு, இவன் 1010இல் அரியணையைக் கைப்பற்றினான். சூரியவர்மன் ஒரு மகாயான பௌத்தனாவான். தம்பிரலிங்க சாம்ராச்சியத்திற்கு எதிராக சக்திவாய்ந்த சோழப் பேரரசர் இராஜேந்திர சோழனிடம் கெமர் மன்னர் முதலாம் சூர்யவர்மன் உதவி கோரியதாகத் தெரிகிறது. இராஜேந்திர சோழனுடன் சூர்யவர்மனின் கூட்டணி பற்றி அறிந்ததும், தம்பிரலிங்க சாம்ராஜ்யம் சிறீவிஜய மன்னன் சங்கராம விஜயதுங்கவர்மனிடம் உதவி கோரியது. இது இறுதியில் சோழப் பேரரசு சிறீவிஜிய பேரரசுடன் மோதலுக்கு வழிவகுத்தது. சோழ வம்சம் கெமர் பேரரசு ஆகிய இரண்டும் அங்கோர் வாட் வெற்றியுடன் போரை முடிவுக்கு கொண்டு வந்தது. இப்போரினால் சிறீவிஜயப் பேரரசுக்கும், தம்பிரலிங்க இராச்சியத்திற்கும் பெரும் இழப்புகள் ஏற்பட்டது.  

இவனது ஆட்சி சுமார் 40 ஆண்டுகள் நீடித்தது. மேலும் இவன் நாட்டைப் பாதுகாப்பதில் அதிக நேரத்தை செலவிட்டான். "நியாயமான சட்டங்களின் அரசன்" என்று அறியப்பட்ட இவன், சுமார் நான்காயிரம் உள்ளூர் அதிகாரிகளை அரண்மனைக்கு வரவழைத்து, தனக்கு விசுவாசமாக இருக்குமாறு செய்து தனது அரசியல் அதிகாரத்தை பலப்படுத்தினான். இவன் பௌத்த மதத்தை ஆதரித்தான். ஆனால் தனது மக்கள் இந்து மதத்தை தொடர்ந்து கடைப்பிடிக்கவும் அனுமதித்தான். இவனது அரண்மனை அங்கோர் தோம் அருகே அமைந்துள்ளது. மேலும் இவன் தனது அரண்மனையை கோட்டையுடன் பாதுகாத்த முதல் கெமர் ஆட்சியாளனாவான்.  

தோல் தாபெக்கிலுள்ள கல்வெட்டில், சூரியவர்மன் ஆறு வேதாங்கங்களின் கொள்கைகளை அறிந்ததாகக் கூறப்பட்டுள்ளது . இவன் சூர்யவர்மன், தாய்லாந்தில் உள்ள சாவோ பிரயா ஆற்றுப் படுகையிலுள்ள லோப்புரி வரையிலும், கிழக்கே மேக்கொங் ஆற்றுப் படுகையில் கிழக்கிலும் தனது எல்லையை விரிவுபடுத்தினான். இவனால் கட்டப்பட்ட முக்கிய கட்டுமானங்கள் டாங்கிரெக் மலையில் உள்ள பிரியா விகார் கோயில், பிமேனாகாஸ் மற்றும் டா கியோவின் நிறைவு ஆகியவை அடங்கும். இதில் 123 மில்லியன் லிட்டர் தண்ணீரைத் தேக்கி வைக்கலாம். இது எஞ்சியிருக்கும் மிகப்பெரிய கெமர் நீர்த்தேக்கமாகும். இவன் சோழப் பேரரசரான முதலாம் இராஜேந்திர சோழனுக்கு வர்த்தகத்தை எளிதாக்கும் வகையில் ஒரு பரிசை அனுப்பியதாக சில குறிப்புகள் உள்ளன.  

இவனது ஆட்சியின் போது, 47 நகரங்கள் (47 புரங்கள் என அறியப்பட்டது) கெமர் பேரரசின் கட்டுப்பாட்டில் இருந்தன.  

## இறப்பு
இவன் 1050 இல் இறந்தான். மேலும் தனது பௌத்த மத நம்பிக்கைகள் காரணமாக *நிர்வாணபாதா* ("நிர்வாணத்திற்குச் சென்ற அரசன்") என்ற பதவிப்பெயர் இவனுக்கு வழங்கப்பட்டது. இவனுக்குப் பிறகு இவனது மகன்கள் இரண்டாம் உதயாதித்தவர்மன், கி.பி1050 முதல் 1066 வரை ஆட்சி செய்தான். இவன் 1066இல் இறந்த பின்னர், மூன்றாம் ஹர்ஷவர்மன் (சதாசிவபாதா) ஆட்சிக்கு வந்தான். பிந்தையவன் உள்நாட்டுக் கிளர்ச்சிகளுக்கு எதிரான போராட்டத்தைத் தொடர்ந்தான். 1080இல் தான் இறக்கும் வரை சம்பாக்களின் தாக்குதல்களை எதிர்த்துப் போராடினான்.  

## பிரபலமான கலாச்சாரத்தில்
ஏஜ் ஆஃப் எம்பயர்ஸ் II என்ற வீடியோ விளையாட்டு "முதலாம் சூர்யவர்மன் " என்ற தலைப்பில் ஐந்து அத்தியாயங்களைக் கொண்டுள்ளது.  

## இதனையும் பார்க்கவும்

- கம்போடியாவில் புத்த மதம்
# சூரிய நாராயண் யாதவ்


**சூரிய நாராயண் யாதவ்** (*Surya Narayan Yadav*) என்பவர் இந்திய அரசியல்வாதி ஆவார். இவர் இந்தியாவின் 9வது மற்றும் 10வதுநாடாளுமன்ற உறுப்பினர் ஆவார். இவர் பீகார் மாநில சஹார்சா, மக்களவை நடைபெற்ற தேர்தலில் ஜனதா தளம் வேட்பாளராகப் போட்டியிட்டு வெற்றிபெற்று நாடாளுமன்ற உறுப்பினராகப் பதவி வகித்தார்.
# விஜய் குமார் (பீகார்)


**விஜய் குமார்** (*Vijay Kumar*) என்பவர் பீகாரைச் சார்ந்த இந்திய அரசியல்வாதி. இவர் இந்திய நாடாளுமன்றத்திற்கு 2019-ல் நடைபெற்ற தேர்தலில் கயா மக்களவைத் தொகுதியிலிருந்து தேசிய ஜனநாயகக் கூட்டணியில் ஐக்கிய ஜனதா தளம் கட்சியின் சார்பில் போட்டியிட்டு வெற்றிபெற்றார். இவரது தாயார் பகவதி தேவி, கல் உடைக்கும் தொழிலாளி ஆவார். இவரும் 1996-ல் கயாவிலிருந்து நாடாளுமன்ற உறுப்பினராகத் தேர்ந்தெடுக்கப்பட்டுள்ளார்.
# இரண்டாம் ஈசானவர்மன்


**இரண்டாம் ஈசனவர்மன்** (* Ishanavarman* II) கி.பி. 923 முதல் 928 வரை ஆட்சி செய்ததாக நம்பப்படும் அங்கோரிய மன்னனாவான். இவனது அரசு அங்கோர், மேற்கில் பட்டாம்பாங்கைச் சுற்றியுள்ள பகுதிகளுக்குள் மட்டுமே இருந்திருக்கலாம்.  

## குடும்பம்
ஈசானவர்மன் யசோவர்மனுக்கும் அவனது மனைவியும் நான்காம் செயவர்மனின் சகோதரிக்குப் பிறந்தான். முதலாம் இந்திரவர்மனும், அவனது மனைவி இந்திராதேவியும் இவனது தாத்தாவும் பாட்டியுமாவார்கள். இவனுக்கு முதலாம் ஹர்ஷ்வர்மன் என்ற மூத்த சகோதரன் இருந்தான் .  

## வரலாறு
கி.பி. 923இல் இறந்த தனது சகோதரருக்குப் பிறகு ஈசானவர்மன் பதவியேற்றான். இவனது ஆட்சிக் காலம் மிகவும் கொந்தளிப்பாகவும் குழப்பமாகவும் இருந்திருக்கலாம். கி.பி. 921 இல், இவனரது மாமா, நான்காம் செயவர்மன் , ஏற்கனவே அங்கோரிலிருந்து வடகிழக்கே 100 கி.மீ. தொலைவில் ஒரு போட்டி நகரத்தை அமைத்திருந்தான். இவனது ஆட்சிக் காலத்தில் பிரசாத் கிரவான் என்ற ஒரு கோயில் கட்டப்பட்டது.  

இவனைப் பற்றிய வேறு தகவல்கள் தெரியவில்லை. இவன், கி.பி. 928 இல் இறந்தான். மேலும், **பரமருத்ரலோகம் என்ற** பெயரைப் பெற்றான்.
# ஜிந்த் சமஸ்தானம்



**ஜிந்த் சமஸ்தானம்** (**Jind State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால இந்தியாவின் பஞ்சாப் மாநிலத்தின் சங்கரூர் மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, ஜிந்த் சமஸ்தானம் 3,460 சதுர கிலோ மீட்டர் பரப்பளவும், 3,24,676 மக்கள் தொகையும் கொண்டிருந்தது. 1940-ஆம் ஆண்டில் ஜிந்த் சமஸ்தானத்தின் ஆண்டு வருவாய் ரூபாய் 30,00,000 ஆகும். இதன் ஆட்சியாளர்களுக்கு பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர் .  

## வரலாறு
மராத்தியப் பேரரசில் சிற்றரசாக இருந்த ஜிந்த் சமஸ்தானம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ஜிந்த் சமஸ்தான மன்னர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் கீழ் செயல்பட்டது. ஜிந்த் சமஸ்தான மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி ஜிந்த் சமஸ்தானம் 20 ஆகஸ்டு 1948 அன்று பஞ்சாப் மாநிலத்துடன் இணக்கப்பட்டது.  


## இதனையும் காண்க
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# சந்தூர் சமஸ்தானம்


**சந்தூர் சமஸ்தானம்** (**Sandur State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால கர்நாடகா மாநிலத்தின் பெல்லாரி மாவட்டப் பகுதிகளைக் கொண்டிருந்தது. இதன் தலைநகரம் சந்தூர் நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி, சந்தூர் சமஸ்தானம் 433 சதுர கிலோ மீட்டர் பரப்பளவும், 11,200 மக்கள் தொகையும் கொண்டிருந்தது.  

## வரலாறு
சந்தூர் சமஸ்தானம் கிபி 1731-ஆம் ஆண்டு முதல் மராத்திய பிராமணர்கள் ஆட்சி செய்தனர். 1776 – 1790-ஆம் ஆண்டுகளில் சந்தூர் சமஸ்தானப் பகுதிகள் மைசூர் இராச்சியத்துடன் இணைக்கப்பட்டது. பின்னர் 1817-ஆம் ஆண்டில் மராத்தியப் பேரரசின் கீழ் சந்தூர் சமஸ்தானத்தை இணைக்கப்பட்டது.  

மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சந்தூர் சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். சந்தூர் சமஸ்தானம் சென்னை மாகாணத்தின் ஆளுநரின் கீழ் செயல்பட்டது.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி இராச்சியம் 1 ஏப்ரல் 1949 அன்று சென்னை மாகாணத்துடன் இணக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, சந்தூர் சமஸ்தானம் கர்நாடகா மாநிலத்தின் பெல்லாரி மாவட்டத்துடன் இணைக்கப்பட்டது.  
## இதனையும் காண்க
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா
# Module:Location map/data/Pacific Ocean

return {  
name = 'Pacific Ocean',  
x = '(35.0444)*( cos( $1*0.01745329252 )*sin( ($2 + ($2<0)*360-(-165.0))*0.01745329252 ) ) * ( ((1 + sin( $1*0.01745329252 )*sin( -10.0*0.01745329252 ) + cos( $1*0.01745329252 )*cos( -10.0*0.01745329252 )*cos( ($2 + ($2<0)*360-(-165.0))*0.01745329252 ) ) *0.5)^ -0.5) - (-50.0)',  
y = '(100 + (-49.0056) ) - (38.3135)*( cos( -10.0*0.01745329252 )*sin( $1*0.01745329252 ) - sin( -10.0*0.01745329252 )*cos( $1*0.01745329252 )*cos( ($2 + ($2<0)*360-(-165.0))*0.01745329252 ) ) * ( ((1 + sin( $1*0.01745329252 )*sin( -10.0*0.01745329252 ) + cos( $1*0.01745329252 )*cos( -10.0*0.01745329252 )*cos( ($2 + ($2<0)*360-(-165.0))*0.01745329252 ) ) *0.5)^ -0.5) ',  
image = 'Pacific Ocean laea location map.svg',  
image1 = 'Pacific Ocean laea relief location map.jpg'  
}
# கூச் பெகர் சமஸ்தானம்



அரண்மனை]]  
மன்னர் ஜிதேந்திர நாராயணன்]]  
மற்றும் ஜெய்ப்பூர் இராச்சிய மன்னர் இரண்டாம் மன்சிங்]]  

**கூச் பெகர் இராச்சியம்** (**Cooch Behar**)இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் கூச் பெகர் நகரம் ஆகும். இது தற்கால மேற்கு வங்காளம் மாநிலத்தின் கூச் பெகர் மாவட்டப் பகுதிகளைக் கொண்டிருந்தது. 1901-ஆம் ஆண்டில் கூச் பெகர் இராச்சியம் 3,385 சதுர கிலோ மீட்டர் பரப்பளவு கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர். கூச் பெகர் சமஸ்தானம் பிரித்தானிய இந்தியாவின் வங்காள மாகாண ஆளுநரின் கீழ இருந்தது.  

## வரலாறு
1586-ஆம் ஆண்டில் காமதா இராச்சிய மன்னர் நர நாராயணன் இறந்த பிறகு காமதா இராச்சியத்தின் கிழக்குப் பகுதிகளை அகோம் இராச்சியத்தினர் கைப்பற்றினர். எனவே காமதா இராச்சியத்தின் மேற்கு பகுதியில் உள்ள கூச் பெகர் நகரத்தை தலைநகராகக் கொண்டு கூச் பெகர் இராச்சியத்தை நிறுவினர். இந்த இராச்சியம் அடிக்கடி திபெத் மற்றும் பூட்டான் இராச்சியத்தினரின் படையெடுப்புகளுக்கு உள்ளாகியது. எனவே கூச் பெகர் இராச்சியத்தினர் பிரித்தானிய கிழக்கிந்தியக் கம்பெனியின் படை உதவியை நாடினர்.  

1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற கூச் பெகர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது வங்காள மாகாணத்தின் கீழ் செயல்பட்டது. கூச் பெகர் இராச்சிய மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி கூச் பெகர் இராச்சியம் 1949-ஆம் ஆண்டில் மேற்கு வங்காள மாநிலத்துடன் இணக்கப்பட்டது.  
## இதனையும் காண்க
- கூச் பெகர் மாவட்டம்
- கூச் பெகர்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா

## அடிக்குறிப்புகள்
# ஆண்டெர்சு கசுடாப் ஏகெபெர்க்


**ஆண்டெர்ஸ் கஸ்டாஃப் ஏகெபெர்க்** (Anders Gustaf Ekeberg) ஸ்டாக்ஹோம், சுவீடன், 16 சனவரி 1767 &#x2013; உப்சாலா, சுவீடன், 11 பெப்ரவரி 1813) ஒரு சுவீடிய பகுப்பாய்வு வேதியியலாளர் ஆவார். இவர் தாண்டலம் என்ற தனிமத்தை 1802 ஆம் ஆண்டில் கண்டறிந்தார். இவர் குறிப்பிடத்தக்க அளவிற்கு கேட்டல் குறைபாடு உடையவராக இருந்தார்.  

## கல்வி
ஆண்டெர்சு கஸ்டாவ் ஏகெபெர்க் ஒரு சுவீடிய விஞ்ஞானியும், கணிதவியலாளரும் மற்றும் கிரேக்க இலக்கியத்தில் நிபுணரும் ஆவார். இவரது தந்தை, ஜோசப் எரிக் ஏகெபெர்க், ஒரு கப்பல் கட்டுபவர். இவரது மாமா கார்ல் கஸ்டாஃப் எகெபெர்க் ஆவார் .  

ஆண்டெர்ஸ் கஸ்டாவ் ஏகெபெர்க் கல்மார், சோடெராக்ரா, வெஸ்டர்விக் மற்றும் கார்ல்ஸ்க்ரோனா ஆகிய பள்ளிகளில் பயின்றார். இவர் ஒரு திறமையான மாணவர் ஆவார். 1784 ஆம் ஆண்டில் உப்சாலா பல்கலைக்கழகத்தில் சேர்ந்தார். 1788 ஆம் ஆண்டில் பட்டம் பெற்றார். இவரது ஆய்வறிக்கையானது விதைகளிலிருந்து எண்ணெய்களைப் பிரித்தெடுப்பது பற்றி விளக்கியிருந்தது. 1789 மற்றும் 1790 ஆம் ஆண்டில், இவர் கேட்டு செருமனிக்குப் பயணம் செய்து பயின்றார். மார்ட்டின் ஹென்ரிக் கிளாப்ரோத்தின் விரிவுரைகளை பெர்லினிலும் கிறிஸ்டியன் எஹ்ரென்பிரெட் கிரிய்ப்சின் விரிவுரைகளை கிரிய்ப்ஸ்வால்டிலும் கேட்டிருந்தார்.1794  

## தொழில்
1794 ஆம் ஆண்டில், ஆண்டர்ஸ் கஸ்டாவ் எகெபெர்க் உப்சாலாவில் கற்பிக்கத் தொடங்கினார். வேதியியல் பெயரிடலை முறைப்படுத்துவதற்கான அந்துவான் இலவாசியேயின் முன்மொழிவுகளுக்கு இவர் ஆதரவாளராக இருந்தார். ஐதரசன், நைட்ரசன் மற்றும் ஆக்சிசன் போன்ற வேதியியல் தனிமங்களுக்கான நவீன பெயர்களை சுவீடிய மொழியில் அறிமுகப்படுத்துவதற்கான முதல் கட்டுரையை 1795 ஆம் ஆண்டில் இவரும் பெஹ்ர் வான் அஃப்செலியசும் "தற்போதைய வேதியியல் அறிவியல் நிலை" என்ற பெயரில் வெளியிட்டனர். 1798 ஆம் ஆண்டில் இவர் எரிதல் கோட்பாட்டைப் பற்றி விரிவுரை செய்தார். 1799 ஆம் ஆண்டில், இவர் இராயல் சுவீடிய அறிவியல் அகாதெமியின் உறுப்பினராகத் தேர்ந்தெடுக்கப்பட்டார்.  

ஏக்பெர்க் இவரது நண்பர்கள் மற்றும் மாணவர்களால் ஒரு கனிவான மற்றும் மென்மையான மனிதராக சித்தரிக்கப்பட்டார். இவர் 46 வயதில், திருமணமாகாத நிலையில் இறந்தார்.  

## ஆராய்ச்சி

ஏகெபெர்க் யெட்டர்பி மற்றும் ஃபலூனில் காணப்படும் பல கனிமங்களை ஆய்வு செய்தார். 1802 ஆம் ஆண்டில் இவர் பின்லாந்தின் கிமிட்டோவில் கிடைத்த தாண்டலைட்டின் மாதிரிகளையும் சுவீடனின் இட்டர்பியிலிருந்து கிடைத்த இட்ரோடாண்டலைட்டு ஆகியவற்றைப் பகுப்பாய்வு செய்தார். இரண்டிலுமிருந்தும் தாண்டலம் என்ற தனிமத்தை கண்டுபிடித்த பெருமை இவரையே சாரும்.  

## ஆண்டெர்சு கசுடாவ் எகெபெர்க் தாண்டலம் பரிசு
2018 ஆம் ஆண்டில் டான்டலம்-நியோபியம் சர்வதேச ஆய்வு மையம், ஆண்டெர்சு கஸ்டாஃப் எகெபெர்க் தாண்டலம் பரிசை ("எக்பெர்க் பரிசு") நிறுவியது. இப்பரிசானது டான்டலம் ஆராய்ச்சியில் சிறந்து விளங்குபவர்களை அங்கீகரிப்பதற்காக ஆண்டுதோறும் வழங்கப்படும். இந்தப் பரிசு தாண்டலம் தயாரிப்புகளின் பல தனித்துவமான பண்புகள் மற்றும் அவை சிறந்து விளங்கும் பயன்பாடுகள் பற்றிய விழிப்புணர்வை அதிகரிக்கும். ஏக்பெர்க் பரிசின் தொடக்க வெற்றியாளர் யூரி ஃப்ரீமேன், அவரது புத்தகமான "தாண்டலம் மற்றும் நியோபியம்-அடிப்படையிலான மின்தேக்கிகள்" (ஸ்பிரிங்கர், 2018) என்ற படைப்பிற்காக இப்பரிசிற்குத் தேர்ந்தெடுக்கப்பட்டார்.
# கீதாபென் ரத்துவா


**கீதாபென் வஜேசிங்பாய் ரத்துவா** என்று அழைக்கப்படும் **கீதாபென் ரத்துவா** (*Gitaben Rathva*) என்பவர் இந்திய அரசியல்வாதி. இவர் இந்தியாவின் குசராத்தின் சோட்டா உதய்பூர் மக்களவைத் தொகுதியிலிருந்து 17வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். இவர் 2019 இந்தியப் பொதுத் தேர்தலில் பாரதிய ஜனதா கட்சி வேட்பாளராகப் போட்டியிட்டு வெற்றி பெற்றார்.
# கருத்தராஜாபாளையம்



**கருத்தராஜாபாளையம்** (*Karutharajapalayam*) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், ஆத்தூர் வட்டம், மல்லியகரை ஊராட்சியில் அமைந்துள்ள ஒரு சிற்றூர் ஆகும்.  

## அமைவிடம்
இந்த ஊரானது சேலம் மாவட்டம், ஆத்தூரை அடுத்த சன்னாசி வரதன் மலையடிவாரத்தில் அமைந்துள்ளது. இந்த ஊரில் சுமார் 220 குடியிருப்புகளில் 700 பேர் வசிக்கின்றன.  

## ஊரின் தனிச்சிறப்பு
கருத்தராஜாபாளையத்தில் ஓட்டு வீடு, குடிசை வீடு வீடு, கல்நார் தகடு வீடு போன்றவற்றை பார்க்க முடியும், ஆனால் காங்கிரீட் வீடு ஒன்றையும் காண இயலாது. இந்த ஊரின் காவல் தெய்வங்களான கருப்பசாமியும், பெரியசாமியும் திறந்த வெளியில் உள்ளதால் தாங்கள் காரை வீட்டில் இருக்கக்கூடாது என்பதால் காங்கிரீட் வீடுகளைக் கட்டிக்கொல்வதில்லை. 1996இல் தமிழ்நாடு அரசு ஊரில் குடிசை வீடுகளுக்கு பதிலாக 32 தொகுப்பு வீடுகளைக் கட்டித்தந்தது. ஆனால் தெய்வக்குற்றம் ஏற்பட்டதால் அவர்கள் அந்த வீடுகளின் காங்கிரீட் கூரையை அகற்றிவிட்டு ஓடுகளை வேய்ந்து கொண்டனர்.  

இரவில் காவல் தெய்வமான பெரியசாமி வேட்டைக்குச் சென்று தீய சக்திகளிடமிருந்து ஊரைக் காப்பதாக நம்பிக்கை உள்ளது. இதனால் பெரியசாமிக்கு இடைஞ்சல் தரக்கூடாது என்பதற்காக இரவு நேரத்தில் வீடுகளில் மின் விளக்கை பயன்படுத்துவது இல்லை. சாமிக்கு இடைஞ்சலாக ஒலி எழும்பக் கூடாது என்பதற்காக ஊரில் தச்சர், குயவர்கள் இல்லை. அதுமட்டுமல்லாது தொட்டில் சத்தம் சாமிக்கு இடைஞ்சலாக இருக்கும் என்பதால் தொட்டில் கட்டாமல் குழந்தைகளை தரையிலிலேயே படுக்க வைக்கின்றனர். ஊருக்குள் புதியதாக வருபவர்களும், உறவினர்களும் இரவில் தங்குவதில்லை. காவல் தெய்வத்தின் கட்டளையை மீறினால் அவர்களுக்கு அசம்பாவிதம் ஏற்படும் என்றும், ஆண் வாரிசு இல்லாமல் போய்விடும் என்று ஊர் மக்கள் அஞ்சுகின்றனர்.
# அருண் சாவ்


**அருண் சாவ்** (*Arun Sao*) என்பவர் சத்தீசுகரைச் சார்ந்த இந்திய அரசியல்வாதி ஆவார். இவர் பாரதிய ஜனதா கட்சியினைச் சார்ந்தவர். 2019 இந்தியப் பொதுத் தேர்தலில் பாரதிய ஜனதா கட்சியின் வேட்பாளராகப் போட்டியிட்டு சத்தீசுகரின் பிலாசுபூரிலிருந்து இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார்.
# புத்திரகவுண்டன்பாளையம்



**புத்திரகவுண்டன்பாளையம்** (* Puthiragoundampalayam*) என்பது இந்தியாவின், தமிழ்நாடு மாநிலத்திலுள்ள சேலம் மாவட்டம், பெத்தநாயக்கன்பாளையம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இது புத்திரகவுண்டன்பாளையம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான சேலத்தில் இருந்து 40 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், பெத்தநாயக்கன்பாளையத்தில் இருந்து ஒரு கிலோமீட்டர் தொலைவிலும், மாநிலத் தலைநகரான சென்னையில் இருந்து 290 கிலோமீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 588 வீடுகள் உள்ளன. மொத்த மக்கள் தொகையானது 2315 ஆகும். இதில் பெண்களின் எண்ணிக்கை 1166 என்றும், ஆண்களின் எண்ணிக்கை 1149 என்றும் உள்ளது. கல்வியறிவு பெற்றவர்கள் விகிதம் 63.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## ஊரின் தனிச்சிறப்பு
இந்த ஊரின் முத்துமலையில் முருகன் கோயில் அமைந்துள்ளது. இந்தக் கோயிலில் மலேசியாவின் பத்து மலை முருகன் சிலையைவிட உயரமாக அதாவது 111 அடி உயரத்தில் முருகன் சிலை அமைக்கபட்டுள்ளது. இதுவே தற்போது உலகின் உயரமான முருகன் சிலையாகும். இந்தச் சிலையானது பீடத்துடன் சேர்த்து 146 அடி உயத்தில் உருவாக்கபட்டுள்ளது. இச்சிலையை பத்துமலை முருகனை உருவாக்கிய சிற்பிகளே உருவாக்கியுள்ளனர்.  

## மேற்கோள்
# சூனி இலால் சாகு


**சூனி இலால் சாகு** (*Chunni Lal Sahu*)(பிறப்பு 22 ஆகஸ்ட் 1968) என்பவர் இந்திய அரசியல்வாதி மற்றும் நாடாளுமன்ற உறுப்பினர் ஆவார். இவர் 2019 இந்திய பொதுத் தேர்தலில் சத்தீசுகரில் உள்ள மகாசமுந்த் நாடாளுமன்றத் தொகுதியிலிருந்து தேர்ந்தெடுக்கப்பட்டார். இவர் பாரதிய ஜனதா கட்சியின் உறுப்பினர் ஆவார்.
# கபூர்தலா சமஸ்தானம்



**கபூர்தலா சமஸ்தானம்** (*Kapurthala State*), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது இந்தியாவின் பஞ்சாப் மாநிலத்தின் கபூர்தலா மாவட்டப் பகுதிகளைக் கொண்டிருந்தது. இதன் தலைநகரம் கபூர்தலா நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி, கபூர்தலா இராச்சியம் 352 சதுர கிலோ மீட்டர் பரப்பளவும், 167 கிராமங்களும், 3,14,341 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர் .  

## வரலாறு
சாட் இன அலுவாலியா வம்சத்தின் ஜஸ்சா சிங் 1772-இல் கபூர்தலா சமஸ்தானத்தை நிறுல்வினார். .. சீக்கியப் பேரரசர் ரஞ்சித் சிங்கின் கீழ் சிற்றரசாக கபூர்தலா சமஸ்தானம் இருந்தது. பின்னர் மராத்தியப் பேரரசில் சிற்றரசாக இருந்த கபூர்தலா இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற கபூர்தலா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பஞ்சாப் மாகாணத்தின் கீழ் செயல்பட்டது. கபூர்தலா இராச்சிய மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி கபூர்தலா இராச்சியம் 1947-ஆம் ஆண்டின் இறுதியில் பஞ்சாப் மாநிலத்துடன் இணக்கப்பட்டது. தற்போது இந்த இராச்சியப் பகுதிகள் கபூர்தலா மாவட்டப் பகுதிகளைக் கொண்டுள்ளது.  
### ஆட்சியாளர்கள்

- பதே சிங் அலுவாலியா - (10 சூலை 1801 – 20 அக்டோபர் 1837)
- நிகால் சிங் - (20 அக்டோபர் 1837 – 13 செப்டம்பர் 1852)
- ரண்தீர் சிங் - (13 செப்டம்பர் 1852 – 2 ஏப்ரல் 1870)
- கரக் சிங் - (2 ஏப்ரல் 1870 – 3 செப்டம்பர் 1877)
- ஜெகத் சிங் - (3 செப்டம்பர் 1877 – 12 டிசம்பர் 1911)
- ஜெகத்ஜித் சிங் - (12 டிசம்பர் 1911 – 15 ஆகஸ்டு 1947)

## இதனையும் காண்க
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா
# தீபக் பைஜ்


**தீபக் பைஜ்** (*Deepak Baij*) என்பவர் சத்தீசுகரைச் சார்ந்த இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினர் ஆவார். இவர் 2019 இந்திய பொதுத் தேர்தலில் சத்தீசுகரின் பசுதார் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார். முன்னதாக இவர் சத்தீசுகர் சட்டமன்ற உறுப்பினராகவும் பணியாற்றியுள்ளார்.
# பாலன்பூர் சமஸ்தானம்



**பாலன்பூர் சமஸ்தானம்** (**Palanpur State**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால குஜராத் மாநிலத்தின் பனஸ்கந்தா மாவட்டப் பகுதிகளைக் கொண்டிருந்தது. இதன தலைநகரம் பாலன்பூர் நகரம் ஆகும். 1940-ஆம் ஆண்டின் மக்கள் தொகை கணக்கெடுப்பின் படி, பாலன்பூர் இராச்சியம் 4,574 சதுர கிலோ மீட்டர் பரப்பளவும், 3,15,855 மக்கள் தொகையும், ஆண்டு வருமானம் £ 50,000 கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர் .  

## வரலாறு
பாரம்பரிய வரலாற்றின் படி பாலன்பூர் இராச்சியம் பஷ்தூன் இனத்தின் ஜாலோரி வம்ச இசுலாமிய நவாப்புகளால் 1370-ஆம் ஆண்டில் நிறுவப்பட்டது.  

18-ஆம் நூற்றாண்டின் துவக்கத்தில் முகலாயப் பேரரசு வீழ்ச்சி அடையத் துவங்கிய போது, பாலன்பூர் இராச்சியம், மராத்தியப் பேரரசின் கீழ் ஒரு சிற்றரசாக விளங்கியது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பாலன்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் பரோடா மற்றும் குஜராத் முகமையின் கீழ் செயல்பட்டது. பாலன்பூர் இராச்சிய மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி பாலன்பூர் இராச்சியம் 1948-ஆம் ஆண்டில் பம்பாய் மாகாணத்துடன் இணக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, பாலன்பூர் இராச்சியம் குஜராத் மாநிலத்தில் இணைக்கப்பட்டது.  

## இதனையும் காண்க
- பாலன்பூர்
- பனஸ்கந்தா மாவட்டம்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா
# அஜய்கர் சமஸ்தானம்


அஜய்கர்]]  

**அஜய்கர் சமஸ்தானம்** (**Ajaigarh State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால இந்தியாவின் மத்தியப் பிரதேசம் மாநிலத்தின் வடகிழக்கில் உள்ள பன்னா மாவட்டப் பகுதிகளைக் கொண்டிருந்தது. இதன் தலைநகரம் அஜய்கர் நகரம் ஆகும். 1901-ஆம் ஆண்டில் அஜய்கர் இராச்சியம் 771&nbsp;mile<sup>2</sup> (1997&nbsp;km<sup>2</sup>) பரப்பளவும், 78,236 மக்கள் தொகையும், ஆண்டு வருமானம் £ 15,000 ஆக இருந்தது. பிரித்தானிய இந்தியா]] அரசுக்கு ஆண்டு [[திறை]யாக £ 460 செலுத்தினர். இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் \.  

## வரலாறு
1765-ஆம் ஆண்டில் அஜய்கர் இராச்சியத்தை நிறுவியவர் ஜெயித்பூர் இராச்சியத்தின் உறவினரான குகுமான் சிங் ஆவார். பின்னர் 1809-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற அஜய்கர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். மத்திய இந்திய முகமையின் கீழ் புந்தேல்கண்ட் முகமையின் கீழ் இருந்த அஜய்கர் இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி அஜய்கர் இராச்சியம் 1 சனவரி 1950 அன்று இந்தியாவின் விந்தியப் பிரதேசத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, அஜய்கர் இராச்சியம் மத்தியப் பிரதேசம் மாநிலத்தில் இணைக்கப்பட்டது.  
## இதனையும் காண்க
- அஜய்கர்
- பன்னா மாவட்டம்
- விந்தியப் பிரதேசம்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா
# குகாராம் அஜ்கல்லே


**குகாராம் அஜ்கல்லே** (*Guharam Ajgalle*) என்பவர் (பிறப்பு 30 ஏப்ரல் 1967) இந்திய இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் சத்தீசுகரின் ஜான்ஜ்கிர் தொகுதியின் தற்போதைய நாடாளுமன்ற மக்களவை உறுப்பினர் ஆவார். இவர் இந்திய நாடாளுமன்றத்திற்கு 2019ஆம் ஆண்டு நடைபெற்ற 17வது மக்களவையில் தேர்தலின் மூலம் தேர்ந்தெடுக்கப்பட்டார்.
# ஜோத்சனா சரந்தாசு மகந்த்


**ஜோத்சனா சரந்தாசு மகந்த்** (*Jyotsna Charandas Mahant*) என்பவர் சத்தீசுகரைச் சார்ந்த இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் சத்தீசுகரின் கோர்பாவிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியினைச் சார்ந்தவர்.
# சந்தோஷ் பாண்டே


**சந்தோஷ் பாண்டே** (*Santosh Pandey*) என்பவர் (பிறப்பு: டிசம்பர் 31, 1967) இந்திய அரசியல்வாதி மற்றும் நாடாளுமன்ற உறுப்பினர் ஆவார். இவர் பாரதிய ஜனதா கட்சியைச் சேர்ந்தவர். 2019ஆம் ஆண்டு இந்திய நாடாளுமன்றத்திற்கு நடைபெற்ற தேர்தலில் சத்தீசுகர் மாநிலத்தின் ராஜ்நந்த்கான் மக்களவை தொகுதியிலிருந்து தேர்ந்தெடுக்கப்பட்டார். பாண்டே 2024 இந்தியப் பொதுத் தேர்தலில் மீண்டும் பாஜக சார்பில் போட்டியிட்டு வெற்றிப் பெற்று இரண்டாம் முறையாக மக்களவை உறுப்பினர் ஆனார்.
# விஜய் பாகல்


**விஜய் பாகல்** (*Vijay Baghel*)(பிறப்பு: ஆகத்து 15, 1959) என்பவர் இந்திய அரசியல்வாதி ஆவார். இவர் துர்க் மக்களவையின் நாடாளுமன்ற உறுப்பினர் ஆவார். இவர் பாரதிய ஜனதா கட்சியின் உறுப்பினர் ஆவார்.  

## அரசியல் வாழ்க்கை
பாகேல் முதன்முதலில் பிலாய் நகரசபைக்கு 2000ஆம் ஆண்டு சுயேச்சை வேட்பாளராகத் தேர்ந்தெடுக்கப்பட்டார். பின்னர் 2003 சட்டமன்றத் தேர்தலில் தேசியவாத காங்கிரஸ் கட்சியின் வேட்பாளராக பதான் தொகுதியில் போட்டியிட்டார். ஆனால் இந்தப் போட்டியில் பூபேஷ் பாகலிடம் தோல்வியடைந்தார். மீண்டும், 2008 சட்டமன்றத் தேர்தலில் பாஜக வேட்பாளராகப் போட்டியிட்டு , பூபேஷ் பாகலை 7,842 வாக்குகள் வித்தியாசத்தில் தோற்கடித்து வெற்றி பெற்று உள்துறை அமைச்சர் நன்கி ராம் கன்வாரின் நாடாளுமன்றச் செயலாளராக ஆனார். மீண்டும், விஜய் 2013 சட்டமன்றத் தேர்தலில் பூபேஷ் பாகலை எதிர்த்துப் போட்டியிட்டார், ஆனால் இம்முறை தோல்வியடைந்தார். பின்னர் 2019 பொதுத் தேர்தலில், இந்திய நாடாளுமன்ற மக்களவைக்கு இந்தியத் தேசிய காங்கிரசின் பிராதிமா சந்திராகருக்கு எதிராக துர்க் தொகுதியில் போட்டியிட்டு 3,91,978 வாக்குகள் வித்தியாசத்தில் வெற்றி பெற்றார்.
# எம். அண்ணாமலை (விஞ்ஞானி)


**எம். அண்ணாமலை** (*M. Annamalai*) இந்தியாவைச் சேர்ந்த தென்னிந்திய மாநிலமான கர்நாடகாவின் ஒரு விண்வெளி விஞ்ஞானி ஆவார். சிறீ அரிகோட்டாவில் உள்ள சதீசு தவான் விண்வெளி மையத்தின் முன்னாள் இயக்குனரான இவர் இசுரோவில் விண்வெளி போக்குவரத்து அமைப்புகள் பிரிவில் மூத்த ஆலோசகர் பதவியை வகிக்கிறார்.  

அண்ணாமலை பெங்களூருவில் உள்ள இந்திய அறிவியல் கழகத்தில் விண்வெளி பொறியியல் பாடத்தில் முதுகலை பட்டம் பெற்றுள்ளார். 1970 ஆம் ஆண்டு இசுரோவில் பணியில் சேர்ந்தார். உள்கட்டமைப்பு மேம்பாடு, வடிவமைப்பு, ஒருங்கிணைப்பு மற்றும் சோதனை போன்ற விண்வெளி வாகன ஏவுதலின் பல துறைகளில் பங்களிப்புசெய்த பெருமைக்குரியவராகக் கருதப்படுகிறார். மவுண்ட் அபுவில் உள்ள இயற்பியல் ஆராய்ச்சி ஆய்வகத்தின் 1.2 எம் அகச்சிவப்பு வானியல் தொலைநோக்கியையும், செயற்கைக்கோள்கள் மற்றும் ஏவுவாகனங்களைக் கண்காணிப்பதற்காக இசுரோ வலைப்பின்னலுக்கான பல அலைவாங்கி சாதனங்களையும் வடிவமைத்துள்ளார்.  

## இவற்றையும் காண்க
- சதீஸ் தவான் விண்வெளி மையம்
- இந்திய விண்வெளி ஆய்வு மையம்
# சுரேஷ் பூசாரி


**சுரேஷ் பூசாரி** (*Suresh Pujari*)(பிறப்பு 31 திசம்பர் 1960) என்பவர் இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் உறுப்பினராக ஒடிசாவின் பர்கஃட் மக்களவைத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். சுரேஷ் பூசாரி பாரதிய ஜனதா கட்சியின் தேசிய செயலாளராகவும் இருந்துள்ளார். தேசிய தலைவர் அமித் ஷா தலைமையில் பாஜகவின் மத்திய குழுவில் ஒடிசா மாநிலத்தைப் பிரதிநிதித்துவப்படுத்துகிறார்.
# நிதேஷ் கங்கா தேப்


**நிதேஷ் கங்கா தேப்** (*Nitesh Ganga Deb*) என்பவர் இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் பாரதிய ஜனதா கட்சியின் வேட்பாளராகப் போட்டியிட்டு ஒடிசாவின் சம்பல்பூரிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் முன்னாள் சமஸ்தானமான பாம்ரா (பாமாண்டா) (நவீன தேவ்கட் மாவட்டம் ) இன் தற்போதைய பெயரிடப்பட்ட மன்னராகவும் உள்ளார்.  

இவர் 2019 வரை தியோகர் தொகுதியின் சட்டமன்ற உறுப்பினராகவும் இருந்துள்ளார்.
# பிசுவேசுவர் துடு


**பிசுவேசுவர் துடு** (*Bisweshwar Tudu*) ஒடிசாவைச் சேர்ந்த இவர் பாரதிய ஜனதா கட்சி அரசியல்வாதி ஆவார். இவர் தற்போது இந்திய அரசின் பழங்குடியினர் தொடர்பான அமைச்சகம் மற்றும் ஜல் சக்தி அமைச்கத்தின் இணை அமைச்சராக 7 ஜூலை 2021 முதல் பதவியில் உள்ளார். இவர் பாரதிய ஜனதா கட்சியின் உறுப்பினர் ஆவார். இவர் மயூர்பஞ்ச் நாடாளுமன்ற உறுப்பினராகவும், பாஜக தேசிய செயலாளராகவும் உள்ளார். இவர் தற்போது இந்திய அரசின் ஜல் சக்தி அமைச்சகம் & பழங்குடியினர் அமைச்சகத்தின் இணை அமைச்சராக உள்ளார்.
# மஞ்சுலதா மண்டல்


**மஞ்சுலதா மண்டல்** (*Manjulata Mandal*) என்பவர் இந்திய அரசியல்வாதி ஆவார். இவர் இந்திய நாடாளுமன்ற மக்களவை உறுப்பினர் ஆவார். 2019 இந்திய நாடாளுமன்ற பொதுத்தேர்தலில் மக்களவை உறுப்பினராக ஒடிசாவின் பாத்ராக் மக்களவைத் தொகுதியிலிருந்து பிஜு ஜனதா தளம் வேட்பாளராகப் போட்டியிட்டு வெற்றி பெற்றார்.
# சுந்தரம் ராமகிருட்டிணன்


**சுந்தரம் ராமகிருட்டிணன்** (*Sundaram Ramakrishnan*) இந்தியாவைச் சேர்ந்த ஒரு விண்வெளி விஞ்ஞானியாவார். விக்ரம் சாராபாய் விண்வெளி மையத்தின் இயக்குநராகவும் இருந்துள்ளார். துருவ செயற்கைக்கோள் ஏவுதல் வாகனத்தின் வளர்ச்சிக்கு முக்கிய பங்களித்துள்ளார். 40 ஆண்டுகளுக்கும் மேலாக இந்திய விண்வெளி ஆராய்ச்சி நிறுவனத்தில் பணியாற்றியுள்ளார்.  

விண்வெளி அறிவியலில் பல அறிவியல் கட்டுரைகளை எழுதியுள்ள சுந்தரம் ராமகிருட்டிணனுக்கு 2003 ஆம் ஆண்டு இந்திய அரசாங்கம் நான்காவது-உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது.
# இராபர்ட் ஹரே (வேதியியலாளர்)


**இராபர்ட் ஹரே** (*Robert Hare*, 17 சனவரி 1781 – 15 மே 1858) ஒரு தொடக்ககால அமெரிக்க வேதியியலாளர் ஆவார்.  

## வாழ்க்கை வரலாறு
இராபர்ட் ஹரே, பென்சில்வேனியாவின் பிலடெல்பியாவில் 1781 ஆம் ஆண்டு சனவரி 17 ஆம் நாள் பிறந்தார். இவர் 1800-ஆம் ஆண்டிற்குப் பிறகு ஆக்ஸ்போர்டின் எட்வர்ட் டேனியல் கிளார்க்குடன் இணைந்து ஆக்சி-ஹைட்ரஜன் ஊதுகுழாயை உருவாக்கிப் பரிசோதனை செய்தார். இவர் ஹாரியட் கிளார்க்கை மணந்து ஆறு குழந்தைகளைப் பெற்றார். 1802 ஆம் ஆண்டில், ஹேர் அமெரிக்க தத்துவவியல் சங்கத்தின் உறுப்பினராகத் தேர்ந்தெடுக்கப்பட்டார். அவர் 1810 மற்றும் 1812 க்கு இடையிலான காலகட்டத்திலும் மற்றும் 1818 மற்றும் 1847 க்கு இடையிலான காலகட்டத்திலும் பென்சில்வேனியா பல்கலைக்கழகத்தில் பேராசிரியராக இருந்தார். 1820 களில், ஹேர் "மின்சார எரியூட்டி" ஒன்றை உருவாக்கினார். இது ஒரு வகை வேதி மின்கலத்தை உருவாக்கியது. இது அதிவிரைவான மற்றும் திறன்வாய்ந்த எரிதல் வினையை நிகழ்த்த பயன்படுத்தப்படுகிறது. இவர் 1824 ஆம் ஆண்டில் அமெரிக்க கலை மற்றும் அறிவியல் அகாதெமியில் ஒரு இணை உறுப்பினராகத் தேர்ந்தெடுக்கப்பட்டார்.  

ஹரே 1958 மே 15 அன்று பிலடெல்பியாவில் இறந்தார்
# முக்குரோமியம் சிலிசைடு



**முக்குரோமியம் சிலிசைடு** (*Trichromium silicide*) என்பது Cr<sub>3</sub>Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குரோமியம் மற்றும் சிலிக்கான் தனிமங்கள் சேர்ந்து இச்சேர்மம் உருவாகிறது. டிரை குரோமியம் சிலிசைடு என்ற பெயராலும் இது அழைக்கப்படுகிறது.  
## பண்புகள்
கனசதுரக் கட்டமைப்பில் ஒரு மணமற்ற சேர்மமாக உள்ளது.நீரில் கரையாது.6.4 கி/செ.மீ அடர்த்தியுடன் 1770 பாகை செல்சியசு வெப்பநிலையில் உருகக்கூடியதாகவும் பண்புகளைக் கொண்டுள்ளது.
# சர்மிசுதா சேதி


**சர்மிசுதா சேதி** (*Sarmistha Sethi*)(பிறப்பு பிப்ரவரி 04, 1974) என்பவர் இந்திய அரசியல்வாதி ஆவார். ஒடிசா மாநிலம் கட்டக்கினைச் சார்ந்த சேதி, உக்கல் பல்கலைக்கழகத்தில் முதுகலை மற்றும் ஆய்வியல் நிறைஞர் பட்டம் பெற்றுள்ளார். இவர் 2019 இந்திய பொதுத் தேர்தலில் பிஜு ஜனதா தளத்தின் சார்பில் ஒடிசாவின் ஜஜ்பூர் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார்.
# சப்தகிரி சங்கர் உலகா


**சப்தகிரி சங்கர் உலகா** (*Saptagiri Sankar Ulaka*) என்பவர் இந்திய அரசியல்வாதி ஆவார். இவர் 2019 இந்திய பொதுத் தேர்தலில் இந்தியத் தேசிய காங்கிரசின் வேட்பாளராக ஒடிசாவின் கோராபுட் நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார்.  

## ஆரம்ப வாழ்க்கை & கல்வி
சப்தகிரியின் தந்தை ராமச்சந்திர உலகா கோராபுட்டில் இரண்டு முறை நாடாளுமன்ற உறுப்பினராகவும், ஏழு முறை ராயகடாவிலிருந்து சட்டமன்ற உறுப்பினராகவும் இருந்தவர் ஆவார். சப்தகிரியின் தாயார் இரத்னமணி அனைத்திந்திய இந்திய காங்கிரசு குழுவின் உறுப்பினரும், மகளிர் காங்கிரசின் ஒடிசா மாநில துணைத் தலைவருமாவார். சப்தகிரி, மென்பொருள் பொறியாளர் ஆவார். இவர் அமெரிக்காவில் உள்ள இன்போசிஸ் நிறுவனத்தின் மூத்த திட்ட மேலாளராக இருந்தார். ரான்பாக்சி, எச். சி. எல். டெக்னாலஜிஸ் போன்ற முன்னணி நிறுவனங்களிலும் பணிபுரிந்துள்ளார். கோராபுட்டின் நலன் மற்றும் மேம்பாட்டிற்குப் பிரச்சனைகளில் முக்கிய பங்காற்றியுள்ளார்.
# குரோமியம்(IV) சிலிசைடு



**குரோமியம்(IV) சிலிசைடு** (*Chromium(IV) silicide*) என்பது CrSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குரோமியம் மற்றும் சிலிக்கான் தனிமங்கள் சேர்ந்து இச்சேர்மம் உருவாகிறது. மோனோகுரோமியம் சிலிசைடு என்ற பெயராலும் இது அழைக்கப்படுகிறது.  
## பண்புகள்
கனசதுரக் கட்டமைப்பில் நீரில் கரையாப் பண்புடன் 5.44 கி/செ.மீ அடர்த்தியைக் கொண்டுள்ளது. 2×10−4 Ω·செ,மீ அளவு மின்தடைத் திறன் கொண்ட சேர்மமாகவும் கருதப்படுகிறது.
# இராஜசிறீ மாலிக்


**இராஜசிறீ மாலிக்** (*Rajashree Mallick*)என்பவர் இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் பிஜு ஜனதா தளத்தின் சார்பில் ஒடிசாவின் ஜகத்சிங்பூரிலிருந்து இந்திய நாடாளுமன்றத்தின் கீழ் அவையான மக்களவைக்குப் போட்டியிட்டுத் தேர்ந்தெடுக்கப்பட்டார். இவர் முன்னதாக 2014-ல் டிர்டோலிருந்து ஒடிசாவின் சட்டமன்றத்திற்குத் தேர்ந்தெடுக்கப்பட்டு பணியாற்றினார்.
# ஐன்சுடைனியம்(III) புரோமைடு



**ஐன்சுடைனியம்(III) புரோமைடு** (*Einsteinium(III) bromide*) என்பது EsBr<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## பண்புகள்
ஒற்றைச்சாய்வு படிகக் கட்டமைப்பில் வெளிர்பழுப்பு நிறத்தில் திண்மமாக ஐன்சுடைனியம்(III) புரோமைடு உருவாகிறது. ஐன்சுடைனியம்(II) புரோமைடு தயாரிப்பில் ஒரு முன்னோடிச் சேர்மமாக இது பயன்படுகிறது. இருப்பினும் ஐன்சுடைனியம்(II) புரோமைடு மெல்ல சிதைவடைந்து ஐன்சுடைனியம்(III) புரோமைடாக மாறுகிறது.
# அலிராஜ்பூர் சமஸ்தானம்


**அலிராஜ்பூர் சமஸ்தானம்** (**Alirajpur State**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் அலிராஜ்பூர் நகரம் ஆகும். இது புந்தேல்கண்ட் முகமையின் கீழ் இருந்தது. இது தற்கால மத்தியப் பிரதேசம் மாநிலத்தின் தென்மேற்கில் அமைந்த அலிராஜ்பூர் மாவட்டப் பகுதிகளைக் கொண்டிருந்தது. 1941-ஆம் ஆண்டின் மக்கள் தொகை கணக்கெடுப்பின் படி, அலிராஜ்பூர் இராச்சியம் 2165.24 சதுர கிலோ மீட்டர் பரப்பளவும், 50,185 மக்கள் தொகையும், ஆண்டு வருமானம் ரூபாய் ஒரு இலட்சம் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர்.  

## வரலாறு
ஜோத்பூர் இராச்சியத்தின் அரச குடும்பத்தின் இராஜபுத்திர குல ரத்தோர் வம்ச மன்னர் ஆனந்த் தேவ் அல்லது உதய் தேவ் 1437-இல் நிறுவிய அலிராஜ்பூர் இராச்சியம், 17-ஆம் நூற்றாண்டில் மராத்தியப் பேரரசில் சிற்றரசாக இருந்தது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற அலிராஜ்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக புந்தேல்கண்ட் முகமையின் கீழ் ஆட்சி செய்தனர். இது 1936 வரை மத்திய மாகாணத்தில் இருந்தது. பின்னர் பம்பாய் மாகாணத்தின் யின் கீழ் செயல்பட்டது. அலிராஜ்பூர் இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.  

1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி அலிராஜ்பூர் இராச்சியம் 1948-ஆம் ஆண்டில் பம்பாய் மாகாணத்துடன் இணக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, இராச்சியம் மத்திய பிரதேசம் மாநிலத்தில் இணைக்கப்பட்டது.  

## இதனையும் காண்க
- அலிராஜ்பூர்
- அலிராஜ்பூர் மாவட்டம்
- புந்தேல்கண்ட் முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா
# ஐன்சுடைனியம்(III) குளோரைடு



**ஐன்சுடைனியம்(III) குளோரைடு** (*Einsteinium(III) chloride*) என்பது EsCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## பண்புகள்
ஐன்சுடைனியம்(III) குளோரைடு அறுகோண படிகக் கட்டமைப்பில் படிகமாகிறது.  

## தயாரிப்பு
ஐன்சுடைனியம் உலோகத்துடன் ஐதரசன் குளோரைடு வாயு 500 பாகை செல்சியசு வெப்பநிலையில் 20 நிமிடங்கள் வினைபுரிந்து ஐன்சுடைனியம்(III) குளோரைடு உருவாகிறது. கிட்டத்தட்ட 425 பாகை செல்சியசு வெப்பநிலையில் இப்படிகமாதல் நிகழத் தொடங்குகிறது.  

:2Es + 6HCl → 2EsCl<sub>3</sub> + 3H<sub>2</sub>
# இலித்தியம் லாக்டேட்டு


**இலித்தியம் லாக்டேட்டு** (*Lithium lactate*) என்பது CH<sub>3</sub>CH(OH)COOLi என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். இலித்தியமும் லாக்டிக் அமிலமும் சேர்ந்து இந்த உப்பு உருவாகிறது. படிக உருவமற்று உருவாகும் இவ்வுப்பு நீரில் நன்றாக கரையும்.  

## தயாரிப்பு
லாக்டிக் அமிலத்தையும் இலித்தியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தினால் இலித்தியம் லாக்டேட்டு உருவாகிறது.  
::<chem> LiOH + CH3CH(OH)COOH -> CH3CH(OH)COOLi + H2O </chem>  

## இயற்பியல் பண்புகள்
படிக உருவமற்ற திண்ம உருவில் இலித்தியம் லாக்டேட்டு காணப்படுகிறது. தண்ணீரிலும் கரிமக் கரைப்பான்களிலும் நன்றாக கரையும் தன்மை கொண்டதாகவும் உள்ளது. and organic solvents.  

ஒளியியல் மாற்றியப் பண்பை விளக்குகிறது.  

சூடுபடுத்தினால் சிதைவடைந்து காரப்பண்பு கொண்ட புகையை வெளியிடுகிறது.  

## பயன்
உடலில் இருந்து யூரிக் அமிலத்தை வெளியேற்ற ஊக்குவிக்கும் மருந்துகளின் ஒரு பகுதியாக இலித்தியம் லாக்டேட்டு பயன்படுகிறது.  
உளவியல் நோய்களுக்கெதிரான மருந்துகளிலும் இது பயன்படுகிறது.
# மாரிதாஸ் மலைச்சாமி



**மாரிதாஸ் மலைச்சாமி** *(Māridhās Malaichāmy)*, அவரது யூடியூப் சேனலான *Maridhas Answers* மூலம் அறியப்பட்டவர், தமிழ்நாட்டின் மதுரையைச் சேர்ந்த ஒரு யூட்டியூபர், பேராசிரியர், அரசியல் விமர்சகர் சமூக ஆர்வலர் மற்றும் நூலாசிரியர். அவர் தேசியவாத சித்தாந்தத்தை ஆதரிப்பவர்.  

## ஆரம்ப கால வாழ்க்கை
இவர் 6 மார்ச் 1984 இல் தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்புவனம் நகரில் தாய் அமுதா மற்றும் தந்தை மலைச்சாமி ஆகியோருக்கு பிறந்தார். அவர் தற்போது மதுரை அண்ணாநகரில் தனது அலுவலகத்தை தலைமையிடமாகக் கொண்டு வசித்து வருகிறார். இவருக்கு மகேஷ் மற்றும் சதீஷ் என்ற இரு சகோதரர்கள் உள்ளனர். பொறியியலில் மதுரை SACS MAVMM கல்லூரியில் இளங்கலை பட்டப்படிப்பும், காளையார்கோவில் புனித மைக்கேல் கல்லூரியில் முதுகலைப் பட்டமும் படித்தார்.  

"*நான் ஏன் நரேந்திர மோடியை ஆதரிக்கிறேன்*", "*உள்ளாட்சித் தேர்தல் மாணவர்கள் உணர வேண்டிய உண்மை என்ன?*" மற்றும் "*நகர்ப்புற நக்சலிட்டிகளை நான் ஏன் வெறுக்கிறேன்*" என்ற புத்தகங்களை எழுதியுள்ளார். உள்ளூர் அரசியலிலும் அவர் நன்கு அறிந்தவர்.  

## யூடியூப் செயல்பாட்டாளர்
மரிதாஸ், பிரதமர் நரேந்திர மோதி<nowiki/>க்கு ஆதரவு தெரிவித்தார். இருப்பினும், அவர் தனது மாணவர்களிடமும் ஆதரவாளர்களிடமும் பாரதிய ஜனதா கட்சிக்கு வாக்களிக்குமாறு கேட்கவில்லை, ஆனால் எந்தக் கட்சியையும் கண்மூடித்தனமாக நம்புவதற்குப் பதிலாக, அவ்வாறு செய்வதற்கு முன் ஒரு முழுமையான ஆராய்ச்சி செய்யுமாறு கேட்டுக் கொண்டார். 27 ஆகஸ்ட் 2019 அன்று #ISupportMaridhas என்ற ஹேஷ்டேக் சமூக ஊடகங்களில் வைரலானதைத் தொடர்ந்து மரிதாஸ் தமிழகத்தில் கவனம் பெற்றார். திராவிடர் கழகம், திராவிட முன்னேற்றக் கழகம் மற்றும் திமுக ஆதரவாளர்களான சில ஊடக நிறுவனங்களை அவர் தொடர்ந்து விமர்சித்து வதந்தி பரப்பியதாகக் குற்றச்சாட்டுகள் உள்ளன.  

### கோவிட் வழக்குகள்
மார்ச் 2020 இல், இந்தியாவில் கோவிட்-19 தொற்றுநோய் பரவுவதற்கு இஸ்லாமிய சமூகத்தையும் தப்லிகி ஜமாஅத்தையும் குற்றம் சாட்டி மரிதாஸ் காணொளிகளைப் பதிவேற்றியதாக தமிழ்நாடு முஸ்லிம் முன்னேற்றக் கழகத்தினரால் வழக்கு பதிவு செய்யப்பட்டது. இதனடிப்படையில் திருநெல்வேலி காவல்துறையினரால் மாரிதாஸ் மீது ஏப்ரல் 2020 இல் வழக்குப் பதிவு செய்யப்பட்டு, டிசம்பர் 16, 2021 அன்று கைது செய்யப்பட்டார். பின்னர் 'அமைப்பை விமர்சனம் செய்வது சமயத்தை விமர்சனம் செய்வதன்று' என்று நீதிமன்றம் இந்த வழக்கைத் தள்ளுபடி செய்தது.
# புந்தேல்கண்ட் முகமை


**புந்தேல்கண்ட் முகமை** (**Bundelkhand Agency**) பிரித்தானிய இந்தியா ஆட்சியாளர்களுக்கு கீழிருந்த சுதேச சமஸ்தானங்களை காண்காணிக்கவும், ஆண்டுதோறும் திறை வசூலிக்கவும் நிறுவப்பட்ட முகமைகளில் ஒன்றாகும். புந்தேல்கண்ட் முகமையின் பிரித்தானிய அரசியல் முகவர், புந்தேல்கண்ட் பகுதியில் இருந்த சுதேச சமஸ்தானங்களை 1811-ஆம் ஆண்டு முதல் 15 ஆகஸ்டு 1947 வரை நிர்வகித்தார்.  
1901-ஆம் ஆண்டில் புந்தேல்கண்ட் முகமை 25,510 சதுர கிலோ மீட்டர் பரப்பளவும், 13,08,326 மக்கள் தொகையும் கொண்டிருந்தது.  

## வரலாறு
பேஷ்வாகளின் தலைமையிலான மராத்தியப் பேரரசு 18-ஆம் நூற்றாண்டில் புந்தேல்கண்ட் பகுதியில் உள்ள சிறிய இராச்சியங்களை வென்று, தங்களுக்கு கீழ்படிந்த சிற்றரசுகளாக வைத்துக்கொண்டனர்.மூன்றாம் ஆங்கிலேய மராத்தியப் போருக்குப் பின்னர் புந்தேல்கண்ட் பகுதியின் ஆட்சியாளர்கள், 1818-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்று, ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானங்களாக ஆட்சி செய்தனர். புந்தேல்கண்ட் ஐக்கிய மாகாணத்தின் கீழ் செயல்பட்டது. புந்தேல்கண்ட் பகுதி சுதேச மன்னர்களுக்கு பிரித்தானிய இந்தியா அரசு, துப்பாக்கிக் குண்டுகள் முழுங்கி மரியாதை செய்தனர்.  

## சுதேச சமஸ்தானங்கள்
புந்தேல்கண்ட் முகமையின் கிழக்கில் பகேல்கண்ட், வடக்கில் ஐக்கிய மாகாணம் இருந்தது.  
### மரியாதைக்குரிய சுதேச சமஸ்தானங்கள்
1. ததியா சமஸ்தானம், 15 குண்டு மரியாதை
1. ஓர்ச்சா சமஸ்தானம் 15 குண்டு மரியாதை
1. அஜய்கர் சமஸ்தானம், 11 குண்டு மரியாதை
1. பாவனி சமஸ்தானம், 11 குண்டு மரியாதை
1. பிஜாவர் சமஸ்தானம், 11 குண்டு மரியாதை
1. சர்க்காரி சமஸ்தானம், 11 குண்டு மரியாதை
1. பன்னா சமஸ்தானம், 11 குண்டு மரியாதை
1. சம்தர் சமஸ்தானம், 11 குண்டு மரியாதை
1. சத்தர்பூர் சமஸ்தானம், 11 குண்டு மரியாதை

### குண்டு மரியாதையில்லா சுதேச சமஸ்தானங்கள்
1. அலியாபுரா சமஸ்தானம்
1. பேரி சமஸ்தானம்
1. பிகாத் சமஸ்தானம்
1. கரௌலி சமஸ்தானம்
1. கௌரிகர் சமஸ்தானம்
1. ஜிக்னி சமஸ்தானம்
1. லுகாசி சமஸ்தானம்
1. நய்க்வான் ரெபாய் சமஸ்தானம்
1. சரிலா சமஸ்தானம்

### ஜாகீர் அல்லது ஜமீன்தார்கள்
1. பங்கா-பகாரி ஜமீன்
1. பிஜ்னா ஜமீன் (Bijna State|Bijna)
1. பில்ஹெர் ஜாகீர்
1. தூர்வாய் ஜமீன்
1. தோரி பதேபுரி ஜாகீர்
1. ஹன்சரி ஜமீன்
1. கேதேரா ஜமீன்

## அவகாசியிலிக் கொள்கை படி பிரித்தானிய இந்தியாவுடன் இணைக்கப்பட்ட முன்னாள் இந்திய மன்னராட்சிகள்

பிரித்தானிய தலைமை ஆளுநர் டல்ஹவுசி பிரபு கொண்டு வந்த அவகாசியிலிக் கொள்கையின் படி, வாரிசுரிமை அற்ற இராச்சியங்களை வலுக்கட்டாயமாக பிரித்தானிய இந்தியாவுடன் இணக்கப்பட்டது.  
1. ஜாலௌன் இராச்சியம், இணக்கப்பட்ட ஆண்டு 1840
1. ஜான்சி இராச்சியம், 1853
1. ஜெயித்பூர் இராச்சியம், 1849
1. கட்டி
1. சிர்கோன்
1. பூர்வா ஜாகீர் (Purwa)
1. பிஜ்ஜெராகோகார் (Bijeraghogarh)
1. திரோஹா (Tiroha)
1. ஷாகர் (Shahgarh), 1857
1. பன்பூர் (Banpur), 1857,

## இதனையும் காண்க
- புந்தேல்கண்ட்
- ஐக்கிய மாகாணம்
- இராஜபுதனம் முகமை
- பஞ்சாப் அரசுகள் முகமை
- கத்தியவார் முகமை
- பரோடா மற்றும் குஜராத் முகமை
- சூரத் முகமை
- ரேவா கந்தா முகமை
- மகி கந்தா முகமை
- மால்வா முகமை
- கிழக்கிந்திய முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
# தபீர் காவ்


**தபீர் காவ்** (*Tapir Gao*) என்பவர் (பிறப்பு 1 அக்டோபர் 1964) அருணாசலப் பிரதேசத்தினை சார்ந்த இந்திய அரசியல்வாதி ஆவார். இவர் பாரதிய ஜனதா கட்சியின் அருணாச்சல பிரதேச மாநிலத்தின் தலைவர் ஆவார். இவர் 14வது மக்களவை உறுப்பினராக (2004-2009), கிழக்கு அருணாச்சலம் மக்களவையின் உறுப்பினராகத் தேர்ந்தெடுக்கப்பட்டவர் ஆவார். இவர் 2009 மற்றும் 2014-ல் இங்குப் போட்டியிட்டுத் தோல்வியடைந்தார். ஆனால் 2019-ல் இரண்டாவது முறையாக மக்களவைக்குத் தேர்ந்தெடுக்கப்பட்டார். காவ் 2011-ல் பாஜகவின் பொதுச் செயலாளராக இருந்தார். தற்போது பாஜக தேசிய செயற்குழு உறுப்பினராக உள்ளார்.  

பிப்ரவரி 2020-ல், மக்களவையில், அருணாச்சல பிரதேசத்தில் உள்ள பல பகுதிகள் இந்தியாவின் அரசியல் வரைபடத்திலிருந்து விடுபட்டுள்ளது என்ற பிரச்சினையை எழுப்பினார். இதில் விடுபட்ட பகுதிகளாக ஹதிக்ரா டகாரு கணவாய், கலாய் டகாரு கணவாய், சாக்லகம் பகுதி உள்ளடங்கும்.
# ஆண்ட்ராய்டு 12

**ஆண்ட்ராய்டு 12** (Android 12) ஆண்ட்ராய்டின் பன்னிரண்டாவது பெரிய வெளியீடும் 19ஆவது பதிப்புமாகும். முதல் பீற்றா பதிப்பு மே 18, 2021 அன்று வெளியிடப்பட்டது. ஆண்ட்ராய்டு 12 பொதுமக்களுக்கு ஆண்ட்ராய்டு திறந்த மூல வினைத்திட்டத்தின் வழியாக அக்டோபர் 4, 2021 அன்று வெளியிடப்பட்டது மற்றும் ஆதரிக்கப்பட்ட கூகுள் பிக்சல் சாதனங்களுக்கு அக்டோபர் 19, 2021 அன்று வெளியிடப்பட்டது.  

## வரலாறு

**ஸ்னோ கோன்** என்று உட்புறமாக குறியீட்டுப்பெயரிடப்பட்ட ஆண்ட்ராய்டு 12 ஆனது பெப்ரவரி 18, 2021 அன்று இடுகையிடப்பட்ட ஓர் ஆண்ட்ராய்டு வலைப்பூவில் அறிவிக்கப்பட்டதாகும். ஓர் உருவாக்குநர் முன்னோட்டம், பின்வரும் இரு மாதங்களுக்குத் திட்டமிடப்பட்ட இரண்டு கூடுதலைனாவையுடன், உடனடியாக வெளியடப்பட்டது. அதன்பிறகு, நான்கு மாந்தாந்திர பீட்டாக்கள் மே மாதத்தில் தொடங்கி, அவற்றுள் கடைசியானது இயங்குதள உறுதிநிலையை ஆகத்து மாதத்தில் எட்டி, பொது கிடைப்புத்தன்மை அதற்கு சற்றுபின் வருமாறு திட்டமிடப்பட்டன.  

இரண்டாம் உருவாக்குநர் முன்னோட்டம் மார்ச் 17, 2021 அன்று வெளியிடப்பட்டு, மூன்றாம் முன்னோட்டம் ஏப்ரல் 21, 2021 அன்று அதைத் தொடர்ந்தது. முதலாம் பீட்டா கட்டமைப்பு மே 18, 2021 இல் 2.1க்கு வழுநிவர்த்தி புதுப்பிப்பு பெற்ற பீட்டா 2 ஆனது சூன் 9, 2021 அன்று அதைத் தொடர்ந்தது. பின்பு பீட்டா 3 சூலை 14, 2021 அன்று வெளியிடப்பட்டது, பீட்டா 3.1க்கு வழுநிவர்த்தி புதுப்பிப்பைச் சூலை 26 அன்று இது பெறுகிறது. அசல் சாலை வரைபடத்தில் திட்டமிடப்படாத ஐந்தாம் பீட்டா செப்டம்பர் 8, 2021 அன்று வெளியிடப்பட்டது. ஆண்ட்ராய்டு திறந்த மூல வினைத்திட்டதில் உறுதிநிலை ஆண்ட்ராய்டு 12 ஆனது அக்டோபர் 4  

## ஆண்ட்ராய்டு 12L
அக்டோபர் 2021 இல் மடிபேசிகள், கைக்கணினிகள், மேசைத்தள அளவிலான திரைகள் மற்றும் குரோம்புக்குகளுக்கானக் குறிப்பிட்ட மேம்பாடுகளையும் பெரிய திரைகளுக்கு பொருத்தமாக்க பயனர் இடைமுகத்திற்கு மாற்றமைவுகளையும் உள்ளடக்கிய ஆண்ட்ராய்டு 12 இன் இடைக்கால வெளியீட்டான ஆண்ட்ராய்டு 12Lஐக் கூகுள் அறிவித்தது. இது 2022இன் முற்பகுதியில் வெளியிடப்பட திட்டமிடப்பட்டுள்ளது. அக்டோபர் 2021 இல் வெளியிடப்பட்ட ஆண்ட்ராய்டு 12L இன் முதல் உருவாக்குநர் முன்னோட்டத்தைப் பின்தொடர்ந்து பீட்டா 1 டிசம்பர் 2021 இலும், பீட்டா 2 சனவரி 2022 இலும், பீட்டா 3 பெப்ரவரி 2022 இலும் வெளியிடப்பட்டன. உறுதிநிலை ஆண்ட்ராய்டு 12L ஆனது பெரிய திரைகள் கொண்ட சாதனங்களுக்கு மார்ச் 7, 2022 இலும் அதே தேதியில் பிக்சல் திறன்பேசிகளுக்கு "ஆண்ட்ராய்டு 12.1" ஆக வெளியிடப்பட்டது.  

## அம்சங்கள்

### பயனர் இடைமுகம்
அதிகளவிலான அசைவூட்டங்கள், முகப்புத்திரை இடுக்கைகளுக்கான புதிய ஒயில்கள், பெரிய பொத்தான்களென அம்சங்களைக்கொண்டு இயக்க முறைமைக்கு ஒரு புத்துணர்ச்சியை அளிக்கிறது.  

திரையுருட்டி திரைப்பிடிப்புகளையெடுக்க ஆதரிக்கிறது.  

### இயங்குதளம்
செயல்திறன் மேம்பாடுகள் பலவற்றை கொண்டுவருகிறது.  

### தனியுரிமை
தோராயமான இருப்பிடம், துல்லியமான இருப்பிடம் என்று இருப்பிட அனுமதிகளில் இருவகை இருப்பதால் இருப்படவனுமதியைக் கோருஞ்செயலிகளுக்கு அதற்கேற்றவாறு அனுமதியளிக்கவியலும்.  

தனியுரிமை முகப்பலகம் என்னும் திரையில் எப்போது எச்செயலி இருப்பிடத்தகவலை அல்லது படக்கருவியை அல்லது ஒலிவாங்கியை அணுகியது என்று அறிந்துகொள்ளவியலும். விரைவமைப்பு மறுநிலைமாற்றிகளில் செயலிளைப் படக்கருவி மற்றும் ஒலிவாங்கியைப் பயன்படுத்துவதிலிருந்துத் தவிர்க்க கட்டுப்பாடுகள் சேர்க்கப்பட்டுள்ளன.
# மாங்கனீசு லாக்டேட்டு



**மாங்கனீசு லாக்டேட்டு** (*Manganese lactate*) என்பது Mn(C<sub>3</sub>H<sub>5</sub>O<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மாங்கனீசும் லாக்டிக் அமிலமும் சேர்ந்து இந்த உப்பு உருவாகிறது. இளஞ்சிவப்பு நிற படிக நீரேற்றாக உருவாகும் இவ்வுப்பு நீரில் நன்றாக கரையும்.  

## தயாரிப்பு
மாங்கனீசு கார்பனேட்டை லாக்டிக் அமிலத்தில் கரைத்தால் மாங்கனீசு லாக்டேட்டு உருவாகிறது:  
::<chem> MnCO3 + 2C3H6O3 -> Mn(C3H5O3)2 + CO2 + H2O </chem>  
## இயற்பியல் பண்புகள்
மாங்கனீசு லாக்டேட்டு வெளிர் இளஞ்சிவப்பு படிகங்களாக உருவாகிறது.  

நீர் மற்றும் எத்தனாலில் கரைகிறது.  

Mn(C3H5O3)2•n H2O என்ற பொது வாய்ப்பாட்டிலான படிக நீரேற்றுகளாக மாங்கனீசு லாக்டேட்டு காணப்படுகிறது. இவ்வாய்ப்பாட்டில் உள்ள n = 2 மற்றும் 3 ஆகும்.
# முதலாம் இந்திரவர்மன்


**முதலாம் இந்திரவர்மன்** (*Indravarman *I) பொ.ச. 877/878 மற்றும் 889/890 இடையே அரிகராலயாவிலிருந்து ஆட்சி செய்த கெமெர் பேரரசின் ஆட்சியாளனாசான்.  

## வரலாறு
கி.பி. 25 சனவரி 880 திங்கட்கிழமை கண்டுபிடிக்கப்பட்ட பிராசாதப்ர கோ கோவிலின் கல்வெட்டுகளின்படி ( அடித்தளக் கல்) இறந்த மூன்று மன்னர்களுக்கும், அவர்களது இராணிகளுக்கும் ஒரு வகையான "நினைவுக் கோவிலாக" இவனால் கட்டப்பட்டன.இதனை கோபுரங்களின் கதவு சட்டங்களில் உள்ள கல்வெட்டுகளில் காணலாம். மத்திய கோபுரங்கள் இரண்டாம் செயவர்மனுக்கு அவனது மரணத்திற்குப் பிந்தைய பெயரான பரமேசுவரன், அவனது மனைவி தரணீந்திர தேவி ஆகியோருக்கு அர்ப்பணிக்கப்பட்டுள்ளன. வடக்குக் கோபுரம் அவனது தாத்தாவும் பாட்டியுமான உருத்ரவர்மன் (உருத்ரேசுவரன்), இராசேந்திரதேவி ஆகிய இருவருக்கும் அர்ப்பணிக்கப்பட்டுள்ளன. தெற்கு கோபுரங்கள் பிருதிவீந்திரவர்மன் (பிருதிவீந்திரேசுவரன்), பிருதிவிந்திர தேவி ஆகியோருக்கு அர்ப்பணிக்கப்பட்டுள்ளன.  

முதலாம் இந்திரவர்மனின் மனைவி, இந்திராதேவி, சம்புபுரம், வியாதபுரம், அனிந்திதபுரம் (பனன் இராச்சியம்) போன்ற அரச குடும்பங்களின் வழித்தோன்றல் ஆவாள்.  

இவன் 889 இல் இறந்தான். மரணத்திற்குப் பின் ஈஸ்வரலோகம் என்ற பெயரைப் பெற்றான் மேலும் இவனது மகன் முதலாம் யசோவர்மன் பதவிக்கு வந்தான்.
# 2022 அபுதாபி தாக்குதல்



**2022 அபுதாபி தாக்குதல்** (*2022 Abu Dhabi attack*) என்பது ஐக்கிய அரபு அமீரகத்தின் தலைநகரான அபுதாபியில் உள்ள வானூர்தி நிலையத்தில் திடீரென வெடிகுண்டு தாக்குதல் நிகழ்த்தப்பட்டதைக் குறிக்கிறது. 2022 ஆம் ஆண்டு 17 ஆம் தேதியன்று புதிதாகக் கட்டுமான பணிகள் நடைபெற்று வந்த வானூர்தி நிலையப் பகுதியில் ஆளில்லா வானூர்தி மூலம் இந்தத் தாக்குதல் நடத்தப்பட்டது. இந்தத் தாக்குதலில் 3 எரிபொருள் கலன்கள் சேதமடைந்ததாகத் தகவல்கள் வெளியாகின.  

அன்சர் அல்லா என்றழைக்கப்படும் ஔதி இசுலாமிய கிளர்ச்சியாளர்கள் அமைப்பு இத்தாக்குதலுக்கு பொறுப்பேற்றதாக அறியப்பட்டது. முசாஃபாவில் உள்ள மூன்றாவது தொழிற்சாலை நகரத்தில் உள்ள அபுதாபி தேசிய எண்ணெய் நிறுவனத்தின் எண்ணெய் எரிபொருள் நிரப்பும் சரக்கு வண்டிகள், சேமிப்பு வசதிகள் மற்றும் விமானநிலைய உட்கட்டமைப்பு போன்றவற்றுக்கு எதிராக இத்தாக்குதல் நடத்தப்பட்டது. இந்த வெடிகுண்டு தாக்குதலில் ஏற்பட்ட உயிர்ச் சேதங்கள் குறித்து வெளியான தகவலின்படி 2 இந்தியர்கள் மற்றும் பாக்கித்தானைச் சேர்ந்த ஒருவர் என 3 பேர் உயிரிழந்தனர். 6 பேர் படுகாயம் அடைந்தனர்.